

**Пројектни задатак**

**“Јачање савеза општина и градова у Босни и Херцеговини” фаза II**

**Позиција:** Локални конуслтант – израда aнализе „Изазови и перспективе финансирање права и услуга социјалне заштите у јединицама локалне самоуправе у Републици Српској“

**Трајање:** септембар-октобар 2024

**Извјештавање према :** СОГРС

**Сарадња са:** Стручна служба СОГРС, релевантни актери са локалног и ентитетског нивоа

**Опште информације о пројекту**

Пројекат "Јачање савеза општина и градова у БиХ" заснован је на партнерству између Шведског удружења локалних власти и региона (САЛАР), као и Савеза општина и градова Републике Српске (СОГРС) и Савеза опћина и градова Федерације БиХ (СГОФБиХ). Да би се постигли дуготрајни циљеви стратешких планова оба савеза, теорија промјена има за циљ потребу да се побољшају праксе савеза у низу активности, како би се постигли резултати пројекта на свим нивоима, укључујући управљачке структуре, законодавни оквир, учешће чланства и контакте са вишим органима власти.

Сарадња ова три удружења започела је 2017. године и финансијски је подржана донацијама Шведске развојне агенције (СИДА) и Швајцарске агенције за међународну сарадњу (СДЦ). Прва фаза пројекта спроведена је од фебруара 2018. до јуна 2022.године и постигнут је напредак у неколико кључних области организационог развоја. Комбинација институционалне и организационе подршке створила је платформу за квалитетно одређивање приоритета и побољшање рада савеза, посебно у области заговарања интереса чланица и већег кредибилитета међу члановима.

Тренутна фаза пројекта наставља са примејеном свеобухватне теорије промјене и даље ће бити вођена приоритетима савеза, путем директне везе са њиховим стратешким плановима. Како би се ефикасније усмјерила подршка савезима и њиховим основним функцијама, интервенције пројекта ће се фокусирати на три тематске области: финансирање и ресурси локалних заједница, механизам за предфинансирање програма и фондова ЕУ и локализација Циљева одрживог развоја. Јачањем капацитета и креирањем модела, пракси и процеса високог квалитета у ове три тематске области, савези ће моћи да их примјене и у другим аспектима свога рада и функционисања.

**Опис задатка**

Задатак подразумијева анализу постојећег система финансирања услуга социјалне заштите у смислу законске легислативе и њене примјене у пракси с акцентом на права и услуге социјалне заштите која се дјелимично или у потпуности финансирају од стране јединица локалне самоуправе.

Потребно је да се на конкретном примјеру уради анализа тренутног модела финансирања услуга социјалне заштите на примјеру неколико општина у Републици Српској како би се идентификовале потешкоће и проблеми са којима се локалне заједнице суочавају, нарочито оне које припадају категорији неразвијених и изразито неразвијених, и у коначници дале јасне препоруке и приједлози за могуће законске или друге промјене у систему финансирања права из области социјалне заштите.

У складу са задатком предвиђене су следеће активности:

* Активност 1.1: Описати постојећи начин финансирања система социјалне заштите
* Активности 1.2: На примјеру неколико општина и градова (развијених, неразвијених и изразито неразвијених) испитати колико се средстава издваја за социјална давања у односу на укупан буџет локалне заједнице, као и који проценат од издвојених средстава за социјална давања се односи на финансирање проширених права и услуга и која су то проширена права и услуге за које је дата локална заједница донијела Одлуку о финансирању ако иста постоји
* Активност 1.3: Анализирати однос додијељених средстава намијењених за кориснике и средстава за рад служби (центара за социјални рад или организационих јединица локалних самоуправа које обављају послове из области социјалне заштите у оним општинама у којима нису основани центри за социјални рад)
* Активност 1.4.: Сагледати трендове у одабраним локалним заједницама у погледу броја корисника за свако појединачно право из социјалне заштите и новчаних средстава који се за то издвајају те на основу тога припремити и описати студију случаја која говори о неједнакој позицији неразвијених и изразито неразвијених општина у односу на развијене општине и градове
* Активност 1.5: Сачинити компаративну анализу у земљама у окружењу у погледу остваривања права и финансирања појединих услуга социјалне заштите, те идентификовати моделе и добре праксе када је у питању финансирање права из социјалне заштите за кориснике из неразвијених и изразито неразвијених ЈЛС

Циљ анализе јесте да одговори на питање да ли постојећи законски оквир у погледу финансирања права из социјалне заштите одговара стварним потребама корисника и да ли је овакав систем одржив с аспекта све већих притисака на локалне заједнице у погледу повећања броја корисника постојећих услуга, као и стварних потреба за ширењем спектра услуга из области социјалне заштите, а чије финансирање се, према важећим прописима, обезбјеђује из буџета локалних заједница.

**Очекивани резултати**

Очекивани резултат анализе је детаљан Извештај (Анализа) који сумира све доле наведено, пружајући јасну слику тренутног стања и приједлога за унапређење, и то следеће:

* Активност 2.1: Урадити оквирну пројекцију система финансирања социјалне заштите у посматраним општинама и градовима на основу анализираних трендова.
* Активност 2.2: Дати одговарајуће препоруке за евентуалне измјене у систему (су)финансирања појединих права из области социјалне заштите у циљу побољшања позиције неразвијених и изразито неразвијених општина, укључујући израду новог модела суфинансирања услуга социјалне заштите у складу са степеном развијености јединица локалне самоуправе
* Ативност 2.3: Дати приједлоге за унапређење система социјалне заштите у смислу ефикасније примјене самог Закона о социјалној заштити како би се побољшала позиција неразвијених и изразито неразвијених општина у РС

**Квалификације**

Консултант који ће бити ангажован за овај задатак треба да испуњава следеће квалификације:

•Стручност у области социјалне заштите и финансирања локалне самоуправе,

•Доказано искуство у изради аналитичких докумената за област финансирање локалне самоуправе,

•Разумијевање релевантног законодавства и прописа везаних за локалну самоуправу у Републици Српској,

•Способност анализе постојећих докумената и нових законских рјешења,

•Одличне комуникационе вештине и способност успешног вођења сарадње са локалним властима и другим релавантним актерима.

•Способност самосталног рада и постизања резултата у задатом временском оквиру.

•Искуство у раду са међународним организацијама и донаторима биће предност.

Консултант треба да пружи доказе о својим квалификацијама, искуству и референтним пројектима који су релевантни за овај задатак.

**Опсег и локација**

Задатак ће бити обављен у периоду од 20.септембар – 20.октобар 2024. године.

Захтјеви задатка ће подразумевати физичке активности у Босни и Херцеговини, док ће неке активности моћи да се обављају на даљину. Задатак је планиран за максимално 10 радних дана.